เรื่องร้องเรียน (คลอง) วันที่ 2022-06-07 11:39:44 — แขวงมักกะสัน เขตราชเทวี กรุงเทพมหานคร
การโดยสารเรือคลองแสนแสบ
1. ช่วงเวลาเร่งด่วน 6.00 - 9.00 น. และ 16.00 - 19.00 น. อยากให้มีเรือวิ่งถี่ขึ้น ไม่ทิ้งระยะห่าง เพราะมีผู้โดยสารจำนวนมากตกค้างอยู่ท่าเรือไม่สามารถขึ้นเรือได้ 
2. ช่วงเวลาเร่งด่วน (ช่วง-เย็น) ควรมีเรือวิ่งยาวให้บริการ ตั้งแต่ผ่านฟ้า - วัดศรีบุญเรือง
3. ควรเปิดโอกาสให้มีการแข่งขันสัมปทานการเดินเรือแก่เจ้าอื่น เพื่อให้มีการพัฒนาการให้บริการที่ดียิ่งขึ้น 
4. อยากให้เรือวิ่งให้เพียงพอต่อความต้องการของประชาชนที่ใช้บริการ เนื่องจากปัจจุบันเปิดการเรียนการสอน การทำงานเต็มรูปแบบ อยากให้การให้บริการของเรือสอดคล้องกับสถานการณ์ปัจจุบัน
5. ควรมีเรือเสริมให้บริการโดยไม่วิ่งตั้งแต่ต้นสาย เพื่อรองรับผู้โดยสารที่อยู่ช่วงท่าเรือ (ช่วงกลาง) เนื่องจากเรือแน่นมาตั้งแต่ต้นสาย 
6. อยากให้เรือวิ่งในวันหยุดราชการ และ วันหยุดนักขัตฤษ์ 
7. การต่อเรือที่ท่าเรือประตูน้ำ ไม่มีเรือมารอรับผู้โดยสารทำให้เสียเวลาในการเดินทาง